section_heading: Povijest
paragraph_text: Tijekom stoljeća, Dubrovačka metropolija dobiva sufraganske biskupije u Stonu, Trebinju, Kotoru, Budvi i Bosni. Prateći mijene u političkim odnosima, biskupija u Kotoru 1178. dolaze pod crkveni utjecaj metropolije iz talijanskog Barija, a 1181. godine Nemanjići protjeruju latinskog biskupa iz Zahumlja – on napušta sjedište svoje biskupije u Stonu i sklanja na otok Murter – te uspostavljaju vlast nad područjem Zahumlja, Budve i Duklje, te u okrilju Pravoslavlja biva 1219. godine osnovana Zetska eparhija. Nemanjići će 1252. godine protjerati i biskupa iz Dubrovačkoj metropoliji sufraganske Trebinjske biskupije. Političke prilike će krajem 13. i početkom 14. stoljeća omogućiti stanovitu obnovu katoličke crkve na području Zahumlja i Travunije. Osmanska vladavina u Dubrovačkom zaleđu s vremenom onemogućava djelovanje Katoličke crkve, te se nadležnost nadbiskupa iz Dubrovnika konsolidira na području Dubrovačke Republike.